***Výbor***

 ***Národnej rady Slovenskej republiky***

***pre pôdohospodárstvo, životné prostredie***

 ***a ochranu prírody***

 78. schôdza výboru

 K číslu: 211/2010

**553**

**U z n e s e n i e**

**Výboru Národnej rady Slovenskej republiky**

**pre pôdohospodárstvo, životné prostredie a ochranu prírody**

**z 25. februára 2010**

k návrhu poslancov Národnej rady Slovenskej republiky Vladimíra Mečiara a Tibora Cabaja na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424)

 **Výbor Národnej rady Slovenskej republiky**

 **pre pôdohospodárstvo, životné prostredie a**

 **ochranu prírody**

 **A. s ú h l a s í**

s návrhom poslancov Národnej rady Slovenskej republiky Vladimíra Mečiara a Tibora Cabaja na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov s týmito pripomienkami:

1. K čl. I  1. bodu

 V čl. I v 1. bode v § 27 ods. 1 odkaz 6aa) za slovami „podľa osobitných predpisov“ nahradiť odkazom 6ad).

Ide o legislatívno-technickú úpravu. Platné znenie zákona č. 222/2004 Z. z. o dani z pridanej hodnoty v rámci odkazového aparátu už obsahuje odkaz 6aa) a to v § 19 ods. 10. Z hľadiska systematiky zákona a existujúceho odkazového aparátu je potrebné odkaz 6aa označiť ako odkaz 6ad).

2. K čl. I  2. bodu

 V čl. I. 2. bode v úvodnej vete slová „k odkazu 6aa“ nahradiť slovami „k odkazu 6ad)“ a v texte poznámky pod čiarou slová „6aa“ nahradiť slovami „6ad“.

 Zdôvodnenie ako k 1. bodu časti C. tohto stanoviska.

3. K čl. II

 V čl. II slová „1. apríla“ nahradiť slovami „1. mája“.

Zmena účinnosti zákona sa navrhuje z dôvodu trvania legislatívneho procesu, potreby zabezpečenia aspoň minimálnej legisvakančnej lehoty. Z tohto dôvodu je potrebné zmeniť navrhovanú účinnosť zákona tak, aby boli dodržané  lehoty zakotvené v Ústave Slovenskej republiky (čl. 102 ods. 1 písm. o)).

 **B. o d p o r ú č a**

 **Národnej rade Slovenskej republiky**

návrh poslancov Národnej rady Slovenskej republiky Vladimíra Mečiara a Tibora Cabaja na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov **schváliť;**

 **C. u k l a d á**

 **predsedovi výboru**

oznámiť stanovisko výboru k uvedenému poslaneckému návrhu predsedovi Výboru Národnej rady Slovenskej republiky pre financie, rozpočet a menu.

Ľuboš **Martinák Jozef Ď u r a č k a**

overovateľ výboru predseda výboru